පසුගිය මාසයේදී මත්ද්‍රව්‍යවලට ඇබ්බැහි වී සිටි පුද්ගලයින් කිහිප දෙනෙකු පී.සී.ආර්. පරීක්ෂණ සිදුකර වෛරසය ආසාදිත නොවන බවට තහවුරු කර ගැනීමෙන් පසු පුනරුත්ථාපනය සඳහා මෙම මධ්‍යස්ථානය වෙත යොමුකර තිබුණා.ඔවුන්ගෙන් පුනරුත්ථාපන මධ්‍යස්ථානයේ සිටි අදාළ පිරිසට මෙම වෛරසය ආසාදනය වී ඇත්ද යන්න සම්බන්ධයෙන් සෞඛ්‍ය අමාත්‍යාංශය මේ වනවිටත් පරීක්ෂණ සිදුකරමින් පවතින බවයි කොවිඩ් 19 පැතිරීම වැළැක්වීමේ ජාතික ක්‍රියාන්විත මධ්‍යස්ථානයේ ප්‍රධානී, යුද හමුදාපති ලූතිනන් ජෙනරාල් ශවේන්ද්‍ර සිල්වා සඳහන් කළේ.ඊයේ දිනයේ මත්ද්‍රව්‍යවලට ඇබ්බැහිවූවන් පුනරුත්ථාපනය කරන කන්දකාඩු මධ්‍යස්ථානයෙන් වාර්තා වූ ආසාදිතයින් 57 දෙනාට අමතරව තවත් ආසාදිතයින් 03 දෙනෙකු වාර්තා වුණා.